**Zápisnica č. 09/2018**

z Výkonného výboru Slovenskej kanoistiky – sekcie hladkých vôd

konaného dňa 10.9.2018 v Piešťanoch

***Prítomní:*** Ľubomír Nebeský, Martin Zgančík, Marian Tesárik, Andrej Wiebauer

***Ospravedlnení***: Robert Petriska, Ladislav Belovič

***Prizvaní:*** Boris Bergendi, Filip Petrla

Boris Bergendi privítal členov výkonného výboru (VV), odovzdal ospravedlnenie predsedu SHV p. Petrisku, ktorý sa zasadnutia nezúčastnil z rodinných dôvodov.

**Program:**

1. kontrola úloh
2. správy komisií
3. hodnotenie medzinárodných podujatí juniorov
4. hodnotenie medzinárodných podujatí seniorov
5. nominácia SON
6. rôzne

**1. Kontrola úloh**

- Boris Bergendi informoval o schválení nominácie na MS seniorov, ktoré prebehlo elektronickým hlasovaním, pričom splnilo podmienky pre schválenie.

**2. Správy komisií**

Za komisiu rozvoja klubov Boris Bergendi informoval o splnení úlohy – zverejnení inzercie v lokálnych médiách Zvolena, Šale a Považskej Bystrice. Reakcia bola zaznamenaná v Šali, odkiaľ kontaktoval zväz zástupca občianskeho združenia Klubu vodných športov, s ktorým prebehne koncom septembra stretnutie.

Vzdelávacia komisia – Andrej Wiebauer informoval o prebiehajúcom školení trénerov a pripravovaných skúškach počas Hargašovho memoriálu.

Legislatívna komisia – Ľubomír Nebeský bude kontaktovať kontrolóra zväzu ohľadne zlúčenia Slovenskej kanoistiky a Slovenského zväzu rýchlostnej kanoistiky.

**3. hodnotenie medzinárodných podujatí juniorov**

Marián Tesárik hodnotil úspešné vystúpenie reprezentácií na MEJ23 a MSJ23. Predložil správu (príloha 1)

**4. hodnotenie medzinárodných podujatí seniorov**

Filip Petrla zhodnotil účasť na MS seniorov. Písomne zhodnotenie pripraví do nasledujúceho zasadnutia VV.

**5. Nominácia Súťaže olympijských nádejí**

Marián Tesárik predložil nomináciu (príloha 2)

Hlasovanie VV: všetci za. Nominácia bola schválená.

1. **Rôzne**

* Boris Bergendi informoval, že pripravuje rozpis dotácií pre kluby, podľa aktuálnych kritérií. V priebehu septembra zašle členom VV na schválenie,
* Ďalej informoval o príprave „zimného“ kalendára aktivít zväzu, ako sú seminár trénerov, seminár rozhodcov, Valné zhromaždenie..., ktorý sa zverejní prostredníctvom webu a zaslaním na kluby,
* Ľubomír Nebeský konštatoval, že prezident zväzu Ivan Cibák nezvoláva zasadnutia Prezídia podľa stanov, nakoľko tento rok sa uskutočnilo iba jedno zasadnutie.
* Boris Bergendi negatívne zhodnotil, že výsledky z Pohára Slávie, ako aj s Dunajského maratónu neboli dodané na zväz v dohodnutom formáte, čo zbytočne odďaľuje ich zverejnenie.
* Marián Tesárik navrhol zabezpečiť loď pre Ivanu Mládkovú pre jednoduchšiu organizáciu tréningov, z dôvodu častej zmene tréningových lokalít,

Nasledujúci výkonný výbor sa bude konať dňa 8.10.2018.

V Bratislave, dňa 10.9.2018

Zapísal: Boris Bergendi Overil: